jkorsvik/nowiki_second_scrape_merged huggingface dataset:
Sigurd Fåvnesbane

Sigurd Fåvnesbane var en germansk helt som ifølge den nordiske varianten legenden var sønn av Sigmund og Hjørdis. Sigurd drepte dragen Fåvne med sverdet Gram og sikret seg med det en stor skatt. Hans liv er beskrevet i heltediktene i Den eldre Edda, der han kalles Sigurðr Fáfnisbani, og i det tyske Nibelungenlied (diktet om Nivlungene), der han kalles Siegfried, og i Volsungesaga, en islandsk fornaldarsaga basert på heltediktene i Den eldre Edda.
En kan gå ut fra at sagnet er spunnet sammen av forskjellige historiske hendelser fra forskjellig tid. Motivet går igjen på kunstverk fra middelalderen, spesielt er det i norsk kontekst kjent en portal fra Hylestad stavkirke hvor det er utskåret flere motiver fra sagnet.
Sigurd/Siegfried er kanskje basert på vandresagn fra de dynastiske feidene hos de frankiske merovingerne.
Dersom sagnet om Sigurd ses symbolsk er det ifølge enkelte litteraturvitere mulig at Sigurd Fåvnesbane er identisk med cheruskerkongen Arminius (16 f.Kr. – 21 e.Kr.). I år 9 lokket han tre av keiser Augustus' legioner (lindorm, ca. 6 km lange tog av soldater) i et bakhold, ved Teutoburger Wald (Gnitaheide, rundt 1150 stadfestet av den islandske abbeden Nikulás) og tilintetgjorde disse, senere kjent som slaget ved Teutoburgerskogen. Etter dette nederlaget ga romerne opp å utvide romerriket nordover. Arminius var det romerske navnet, det germanske navnet er ikke kjent, men en vet at de fleste menn i ætten på denne tiden hadde navn som begynte med Segi. Et interessant indisium er at Sigurd i diktene ofte blir symbolisert av en hjort, noe som egentlig ikke passer riktig til en hærfører - men hjorten var kjeruskenes totemdyr.


== Se også ==
Snorre Sturlason: Den yngre Edda
Sigurdkvadene, heltediktene om Sigurd Fåvnesbane i Den eldre Edda, samme sagnstoff som man også finner i Nibelungenlied


== Referanser ==


== Litteratur ==
Edgar Haimerl. «Sigurd – ein Held des Mittelalters: Eine textimmanente Interpretation der Jungsigurddichtung» (PDF). FU Berlin. Besøkt 9. september 2011.  Alvíssmál 2 (1993): 81–104 (English summary, s. 104).


== Eksterne lenker ==
Sigurðarkviða Fáfnisbana I
Sigurðarkviða Fáfnisbana II
Hannes Sigurðsson

Hannes Thorstein Sigurðsson  (født 10. april 1983 i Reykjavík) er en islandsk fotballspiller som spiller for SSV Jahn Regensburg.
Han kom til Viking i 2002 fra den islandske klubben Hafnarfjordur. Han spilte i Viking til juli 2005 da han gikk over til Stoke City FC. Etter ett år ble han kjøpt av danske Brøndby IF, men oppholdet var ingen suksess, og han vendte tilbake til Viking før 2007-sesongen. I mars 2008 ble han solgt til GIF Sundsvall. I august 2014 ble det kjent at han hadde signert kontrakt med Sandnes Ulf ut 2014-sesongen.Han har spilt 13 landskamper og scoret ett mål for Island.


== Karriere som spiller ==
Oppdatert 20. okt. 2014 kl. 14:34 (CEST)


== Referanser ==


== Eksterne lenker ==
(en) Hannes Sigurdsson – kategori av bilder, video eller lyd på Commons 
(en) Hannes Sigurðsson – UEFA 
(en) Hannes Sigurðsson – Transfermarkt 
(en) Hannes Sigurðsson – national-football-teams.com 
(en) Hannes Sigurðsson – WorldFootball.net 
(en) Hannes Sigurðsson – FootballDatabase.eu 
(en) Hannes Sigurðsson – Soccerway 
(en) Hannes Sigurðsson – FBref 
Spillerprofil hos viking-fk.no
Spillerprofil Brøndby IF (dk)
Theodor Leutwein

Theodor Gotthilf Leutwein (født 9. mai 1849 i Strümpfelbrunn, død 13. april 1921 i Freiburg im Breisgau) var kommandør for de keiserlige beskyttelsesstyrkene og fra 1896 første guvernør for kolonien Tysk Sydvestafrika.


== Referanser ==
Thomas Pereira

Må ikke forveksles med Thomas PereyraThomas Austin Pereira (født 12. juni 1973 i Sarpsborg) er en norsk tidligere fotballspiller. Han var i 2011 trener for nyopprykkede Randaberg IL i første divisjon, men rykket ned samme år. I dag er han fysisk trener i Viking FK, som han har fungert som siden sesongen 2012 Han har tidligere spilt venstreback for Viking FK og spilte tidligere på landslaget .
Thomas Pereira kom til Viking fra Moss FK i 1997. Han debuterte på landslaget i 1997, og har totalt åtte A-landskamper. 
Den 1. november 2009 spilte Pereira sin siste seriekamp for Viking. Han spilte totalt 431 offisielle kamper for Viking, og ligger med det på sjetteplass over spillere med fleste kamper for Viking.


== Testimonial ==
Thomas Pereira ble æret av Viking med en testimonial mot Brann den 22. november 2009. Pereira spilte i 86 minutter i en kamp som endte 1–1.I sesongen 2011 trente han adecco-laget Randaberg, de rykket ned samme sesong.


== Referanser ==


== Eksterne lenker ==
(en) Thomas Pereira – Transfermarkt (manager) 
(en) Thomas Pereira – national-football-teams.com 
(en) Thomas Pereira – FootballDatabase.eu 
(en) Thomas Pereira – EU-Football.info 
(no) Thomas Pereira – Norges Fotballforbund 
(en) Thomas Pereira – FBref 
Spillerprofil hos viking-fk.no
Landslagsstatistikk på fotball.no
Pierre Blau

Pierre Blau (født i la Garde-Guérin i Gévaudan i Frankrike, død 12. desember 1409 i Avignon) var en av Den katolske kirkes kardinaler. 
Han studerte kirkerett ved universiteter i Montpellier og deretter samme fag i Avignon.Blau ble kreert til kardinal (pseudokardinal) 24. desember 1395 av motpaven Benedikt XIII.
Blau forlot Benedikt XIIIs obediens (lydighet) i august 1398, likesom de fleste av de kardinaler som hadde fulgt ham. Han vendte tilbake i 1403. I 1408 forlot han atter denne obediens, og Benedikt XIII avsatte ham derpå samme år den 21. oktober. Noen forskere angir at pave Alexander V gjeninnsatte ham den 2. juli 1409.Blau var i slekt med pave Urban V.


== Referanser ==
Fernando Pérez Calvillo

Fernando Pérez Calvillo  (død 1404) var en av Den katolske kirkes kardinaler. Han var biskop av Tarazona i Spania.
Han ble kreert til kardinal (pseudokardinal) 22. september 1397 av motpaven Benedikt XIII.


== Eksterne lenker ==
Biografi på The Cardinals of the Holy Roman Church
Jofré de Boïl

Jofré de Boïl (død 7. november 1400) var en av Den katolske kirkes kardinaler. 
Han ble kreert til kardinal (pseudokardinal) 22. september 1397 av motpaven Benedikt XIII.
Mikhail Fradkov

Mikhail Jefimovitsj Fradkov (russisk: Михаи́л Ефи́мович Фрадко́в; født 1. september 1950 i nærheten av Samara)  er en russisk politiker. Han var Russlands statsminister fra 2004 til 2007.
Fradkov har i løpet av sin karriere vært handelsminister, sjef for skattepolitiet og Russlands EU-ambassadør. I 2004 ble han utnevnt til statsminister av Vladimir Putin.


== Referanser ==


== Eksterne lenker ==
Offisielt nettsted 
(en) Mikhail Fradkov – kategori av bilder, video eller lyd på Commons 
(en) Mikhail Fradkov – galleri av bilder, video eller lyd på Commons
Pedro Serra

Pedro Serra (død 8. oktober 1404) var en av den katolske kirkes kardinaler. Han var biskop av Catania på Sicilia.
Han ble kreert til kardinal (pseudokardinal) 22. september 1397 av motpaven Benedikt XIII.
Han forlot Benedikt XIIIs obødiens (lydighet) i august 1398, likesom de fleste av de kardinaler som hadde fulgt ham.


== Referanser ==


== Eksterne lenker ==
Biografi på The Cardinals of the Holy Roman Church
Erik Holtan

Erik Holtan (født 20. april 1969) er en norsk fotballtrener og tidligere fotballspiller som er assistenttrener og keepertrener for Sarpsborg 08 Fotballforening.I sin siste sesong i 2006 var han keeper hos Moss etter å i en årrekke ha spilt for Odd Grenland. I sin periode i Odd var han stort sett førstekeeper og holdt blant annet Rune Almenning Jarstein på benken. Holtan var også kaptein flere sesonger. Blant annet under cupfinalen mot Viking i 2000 og mot Vålerenga i 2002.
Erik Holtan har eliteserieerfaring fra 1990, da han spilte sine første toppdivisjonskamper for Kongsvinger. 
Erik Holtan har spilt seks A-landskamper for Norge.
I august 2010 overtok Holtan hovedtreneransvaret i Moss Fotballklubb, men han trakk seg fra denne stillingen etter sesongslutt samme år.Holtan fikk Kniksenprisen for årets målvakt i 2002. Som spiller ble han cupmester i 2000 med Odd.


== Referanser ==


== Eksterne lenker ==
(en) Erik Holtan på Internet Movie Database 
(en) Erik Holtan – FIFA 
(en) Erik Holtan – national-football-teams.com 
(en) Erik Holtan – EU-Football.info 
(no) Erik Holtan – Norges Fotballforbund 
(en) Erik Holtan – FBref
Bragdøya

Bragdøya er en øy i Kristiansandsfjorden. Øya eies av Kristiansand kommune som kjøpte den i 1969  med statlig tilskudd. Dette med klausul om at øyene skulle være et rekreasjonsområde for byen og der er bade- og fiskemuligheter. Til Bragdøyas friareal hører også de nærliggende øyene Timlingene, Svendsholmen, Blomsterøya, Langøya, Ragnhildsholmen og Hestehaue.
På Bragdøya og øyene rundt er det en del eldre hyttebebyggelse.
Bragdøya har båtforbindelse fra Lumber Vågsbygd hele året og egen badebåt fra Kristiansand sentrum i sommermånedene.  Se også badeplasser i Kristiansand.


== Historikk ==
Det har i flere hundre år vært bosetning på Bragdøya. "Siffuord Bragdøen" er nevnt i skriftlige kilder som eier fra 1610 og utover. I tillegg er det nevnt en "Oluff" som medeier.
Byens første lystgård ble oppført på Bragdøya av by- og rådstueskriver Henrik Arnold Thaulow rundt 1770. Thaulow var morfar til Camilla, Oscar og Henrik Wergeland og barna tilbragt flere somre på øya med foreldre og besteforeldre. 
Siste fastboende, familien Gimre, som forpaktet gården, flyttet inn til fastland i 1952. I dag er gården restaurert, og våningshuset - kalt Thaulows hus - benyttes til kulturelle arrangementer. 
Bragdøya Kystlag er Norges største med rundt 600 medlemmer.


== Referanser ==


== Eksterne lenker ==
Bragdøya – Turistinformasjon og hjemmeside for Bragdøya Kystlag
Follafoss

Follafoss er et tettsted i Steinkjer kommune i Trøndelag. Tettstedet har 378 innbyggere per 1. januar 2022. FollaCell, fabrikken i Follafoss, ligger ved Beitstadfjorden sammen med resten av bygda. Her finnes det også butikker (Coop-marked, klesbutikk), helsestudio, bensinpumper, alpinbakke, småbåthavn, skole og barnehage. Avstanden til Trondheim er ca. 170 km.
Historien til Follafoss strekker seg tilbake til 1870-årene, og det var bosetninger her lenge før den tid. I Digitalarkivet kan man blant annet lese om rettssaker og annet, hvor Zirj Andorsdaatter i 1697 deltok i rettssaken om ugjerningen som var forløpt på Storfolden Gård i Werren's Annex. Folketellinger viser at det var mye aktivitet i Werrens annex, spesielt i forbindelse med Storfolden som lå der kraftstasjonen ligger i dag, men også på Lillefolden. De samme folketellingene viser at familier og navn fremdeles har tilhørighet til kommunen, selv om noen navn er tilpasset den moderne tid.Follafoss Tresliperi ble etablert i 1909. I slutten av 1980-årene ble produksjonen omstilt fra tresliperi til CTMP-fabrikk. I 2013 ble fabrikken kjøpt av Mayr-Melnhof Karton og omdøpt til FollaCell.
Follafoss var tidlig ute med kraftverk, nåværende kraftverksbygg ble satt i drift allerede i 1923 og fornyet i 1934. Dette er i dag NTEs eldste kraftstasjon i drift. I august 2005 ble det nye kraftverket satt i drift i fjellet og selve kraftproduksjonen foregår nå her. Det første året ble ekstra spennende grunnet vibrasjoner og resonans som førte til totalhavari og tre måneders reparasjon i 2006. Det gamle e-verkets spanskproduserte Francisturbiner klarte en gjennomsnittlig årsproduksjon på 140 GWh, de nye klarer 188 GWh med lavere vanngjennomstrømning.


== Referanser ==


== Eksterne lenker ==
Omtale av boken Arbeid og miljø ved Follafoss Tresliperi og Ranheim Papirfabrikk 1920- 1970
Little Rock

Little Rock er hovedstad i den amerikanske delstaten Arkansas. Det er også statens største by. Byen ligger omtrent midt i staten og er et kommunesentrum for Pulaski County. Little Rock har fått sitt navn fra en liten steinformasjon på sørbredden av elven Arkansas som ble kalt La Petite Roche (Den lille steinen). Den lille steinen ble brukt som et landemerke for den første elvetrafikken og ble et velkjent krysningspunkt over elven.
Byens, og delstatens, største avis er The Arkansas Democrat Gazette.


== Historie ==
Little Rock ble hovedstad i Arkansas Territory i 1821. Da Arkansas ble tatt opp som stat nr 25 i USA i 1836, ble Little Rock offisielt delstatshovedstad. The Territorial Capitol (nå Old State House) ble påbegynt i 1833, og var ferdig i 1842. Bygningen fungerte som byens capitol fram til 1911 da det nåværende capitol-bygget sto klart. I 1986 var skyskraperen Metropolitan National Bank Tower ferdig som med sine 166 meter er byens og statens høyeste bygning.


== Geografi ==
Little Rock ligger langs den sørlige bredden av elven Arkansas. Fourche Creek og Rock Creek renner gjennom byen ut i Arkansas. Byens vestlige del ligger ved foten av Ouachita-fjellene, og like nordvest for byen er Pinnacle Mountain og Lake Maumelle som forsyner byen med drikkevann.  Øst for sentrum ligger Clinton nasjonale lufthavn.
Little Rock ligger i et fuktig subtropisk klima med varme, fuktige somre og milde vintre.


== Kjente personer fra Little Rock ==
Douglas MacArthur (1880–1964), general
Corin Nemec (1971–), skuespiller
«Broncho Billy» Anderson (1880–1971), skuespillerDen amerikanske generalen og presidentkandidaten Wesley Clark vokste opp i Little Rock.
De ni fra Little Rock bidro til borgerrettskampen på 1950-tallet.


== Eksterne lenker ==
(en) Offisielt nettsted 
(en) Little Rock, Arkansas – kategori av bilder, video eller lyd på Commons 
(en) Little Rock, Arkansas – galleri av bilder, video eller lyd på Commons 
 Little Rock hos Wikivoyage
Fylkesvei 21

Fylkesvei 21 (Fv21) går mellom Skotterud i Eidskog og sentrum i Halden.
Trasé: Fylkesvei 21 går fra Halden nordover langs riksgrensen til Ørje, videre parallelt med riksgrensen til Skotterud, der den møter riksvei 2.  
Det er i Halden forbindelse til riksvei 204, som går til Svinesundparken.


== Kommuner og knutepunkter ==


=== Innlandet fylke ===

Eidskog


=== Viken fylke ===

Aurskog-HølandGrasmoveien 

Setskogveien 

Storveien 

MarkerRømskogveien 

Østre Rødenesveien 

AremarkAremarkveien 

HaldenAremarkveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv21
(no) Statens vegvesen – trafikkmeldinger
Arne Rettedal

Arne Rettedal (født 25. juli 1926 på Madla, død 28. desember 2001) var en norsk sivilingeniør og politiker (H). Han var kommunal- og arbeidsminister i Willoch-regjeringen 1981–1986, fylkesordfører i Rogaland og ordfører i Stavanger 1965–1967 og 1972–1981. Han har fått mye av æren for at Stavanger ble valgt som Norges oljehovedstad.


== Bakgrunn ==
Rettedal var sønn av bonde Ola Rettedal og Rakel Kristine Berge. Han avla studenteksamen ved St.Svithun gymnas i 1947. Deretter var han på farens ønske en periode bonde på hjemgården før han i 1953 startet å studere til sivilingeniør ved Norges tekniske høgskole der han avla eksamen i 1957. Etter endt utdannelse arbeidet Rettedal en tid i firmaet Boy & Waage før han i 1961 startet eget konsulentfirma. Han drev dette til 1995.


== Politisk karriere ==
I årene 1959–1963 var Rettedal medlem av Madla formannskap. Fra 1964 til 1965 var han ordfører i Madla. I 1965 ble Madla kommune sammen med store deler av Hetland kommune innlemmet i Stavanger. Rettedal ble da medlem av Stavanger bystyre  og ny ordfører i Stavanger. Ved valget i 1967 tapte de borgerlige valget i Stavanger, men Rettedal kom tilbake som ordfører i 1972 og innehadde vervet fram til 1981. Rettedal satt igjen i Stavanger bystyre fra 1988 til 1999. 
I periodene 1963–81 og 1988–99 satt Rettedal også i Rogaland fylkesting. Han var fylkesordfører i Rogaland 1988–91. 
I oktober 1981 ble han kommunal- og arbeidsminister i Kåre Willochs regjering, en stilling han hadde fram regjeringen gikk av i 1986.
Rettedal var en viktig samarbeidsarkitekt som betydde mye for samholdet da Kristelig Folkeparti og Senterpartiet i 1983 ble tatt inn i den andre Willochregjeringen. Han hadde en genuin tro på samarbeid mot sentrum både i fylkespolitikken og på nasjonalt plan.


== Utmerkelser ==
Rettedal ble i 1993 utnevnt til ridder av 1. klasse av St. Olavs Orden. I 1977 ble han utnevnt til offiser i den franske Æreslegionen. I 1981 ble han utnevnt til medlem av den britiske ordenen Order of the British Empire (MBE) av dronning Elisabeth II.
I 2014 fikk Ny Olavskleiv i Stavanger navnet Arne Rettedals gate.


== Annet ==
Rettedal fremstilles av Vegar Hoel i NRKs dramaserie Lykkeland.


== Referanser ==


== Eksterne lenker ==
(en) Arne Rettedal på Internet Movie Database 
(no) Arne Rettedal hos Stortinget 
(no) Arne Rettedal hos Norsk senter for forskningsdata
Greg Cox

Greg Cox er en amerikansk science fiction-forfatter. Cox er bosatt i Oxford i Pennsylvania.
Han har skrevet utallige Star Trek-romaner, og skrev den offisielle romaniseringen av filmene Daredevil og Underworld. I tillegg har han skrevet for kjente TV-serier som Alias, Farscape, Xena, Roswell og Buffy.


== Referanser ==


== Eksterne lenker ==
Offisielt nettsted
Roswell-saken

Roswell-saken er en av de mest omskrevne UFO-relaterte hendelsene. I moderne folketro anses det at en flygende farkost bemannet med utenomjordiske vesener kræsjlandet på jorden den 4. juli 1947, noen mil nord for Roswell i den amerikanske delstaten New Mexico. I henhold til myten skal farkosten ha blitt tatt hånd om den amerikanske regjering som siden mørkla hele saken.
Da relevante dokumenter fra US Air Force ble offentliggjort i 1994, gikk det frem av disse at det dreide seg om en topphemmelig overvåkingsballong som kræsjlandet etter et uvær.


== Referanser ==


== Eksterne lenker ==
The Roswell Incident and Project Mogul – på engelsk
What Really Happened at Roswell – på engelsk
Skeptic's Dictionary Roswell – på engelsk
Malm (tettsted)

Se også mineralet Malm og tidligere Malm kommuneMalm er et tettsted i Steinkjer kommune i Trøndelag. Tettstedet var tidligere administrasjonssenteret i Verran kommune. Malm ligger ca. 150 km nordøst for Trondheim, innerst i Trondheimsfjorden, ca. 24 km fra Steinkjer og har 1 122 innbyggere per 1. januar 2022. 
Malm ligger ved Beitstadfjorden.
Før 1906 var Malm ei typisk jordbruksbygd. Fra 1906–1997 drev Fosdalens Bergverk gruvedrift på stedet. Hovednæringen i dag er småindustri og jordbruk.
Malm er kjent for Malm Trekkspillklubb, som har flere NM-gull i trekkspill, senest fra NM i Bø i Telemark i 2007. I 2006 ble det arrangert 100-årsjubileum for funnet av jernmalm i gruva og det er blitt avduket en byste av den lokalkjente revyartisten, sangskriveren og tidligere rektor ved Malm skole, Mikal Høyem.Fra 2012 har Gruveteateret oppført Eplene i messehagen med flere utendørs-forestillinger i august ved det gamle gruvetårnet. Det er et skuespill skrevet av Rasmus Rohde basert på intervjuer med tidligere gruvearbeidere, satt opp av Arnulf Haga og Paul Ottar Haga. Teateret har engasjert store deler av lokalsamfunnet og svært mange ungdommer i oppsetningene, og det er bygd en egen amfi-scene - som også kan brukes til andre arrangement.
Malmlia, som er boligfeltet på vestsiden av lia og gruveområdet vest for Ressemelva, var hovedsakelig bosatt av folk ansatt ved bergverket. På folkemunne blir dette boligområdet kalt "Korea", etter krangel i området samtidig med Koreakrigen. Hele tettstedet er preget av fraflytting etter at Fosdalens Bergverk ble lagt ned.
Beitstadsundbrua, lokalt omtalt som «Kinabrua», har blåst nytt liv i bygda ved å kutte ned reisetida til Steinkjer til pendlervennlige 20 minutter. Delvis på grunn av dette, og mye ledig industriareal, valgte SalMar å bygge verdens største settefiskanlegg på Tjuin i Malm. Anlegget vil bli 17 000m² og ha en årlig produksjon av omtrent 20 millioner smolt.Malm IL er en av de lokale idrettsorganisasjonene i bygda, og driver med friidrett, ski, fotball og trimaktiviteter.


== Referanser ==


== Litteratur ==
Almlid, Kolbjørn (2012). Kamp og vekst i Malm-samfunnet. Fra de første årene av Fosdalsgruvas historie. Malm. 
Almlid, Kolbjørn (2015). Malmens makt. Krise og storhetstid i Malm kommune 1930–1963. Malm. 
Almlid, Kolbjørn (2017). Siste salva. Krise i Malm-samfunnet. Malm. 
Skevik, Olav (2017). Tre bygder mellom to fjorder. Bygdehistorie for Beitstad, Malm og Namdalseid før ca. 1660. Beitstad: Beitstaden historielag. ISBN 978-82-92204-22-1.
Malm

Malm (fra norrønt malmr, «malm, metall») er geologisk en bergart som helt eller delvis består av mineraler som inneholder et tungt metall. Det er en naturlig forekommende økonomisk brytbar konsentrasjon av mineraler som kan brukes til fremstilling av metall. Slike mineraler kalles ofte ertsmineraler.
Ettersom malm inneholder ett eller flere verdifulle mineraler, som metaller, kan det utvinnes, behandles og selges med fortjeneste. De metaller som framstilles av malm er jern, kobber, sink, bly, gull, tinn, nikkel, kobolt, krom, molybden, wolfram, titan og aluminium, men det finnes også andre metaller som har interesse innenfor malmgeologien.
Malm utvinnes fra jorden gjennom gruvedrift og behandles eller raffineres, ofte via smelting, for å utvinne verdifulle metaller eller mineraler.  Malmkvaliteten refererer til konsentrasjonen av det ønskede materialet den inneholder. Verdien av metallene eller mineralene en bergart inneholder må veies opp mot kostnadene ved utvinning for å avgjøre om den er av tilstrekkelig høy kvalitet til å være verdt gruvedrift, og derfor anses som en malm.Definisjonen forbeholder malmbegrepet for økonomisk utvinnbare forekomster, sett ut fra markedsforhold og landets teknologiske nivå og økonomiske system. En bestemt mineralforekomst kan være dermed være lønnsom i ett land, men ikke i et annet. Visse mineraler har heller ingen bruksområder i dag, til tross for at de har vært kjent i flere hundre år, og har dermed ingen markedsverdi. Dersom de menneskestyrte ytre vilkårene endres, vil en tidligere uinteressant forekomst kunne forvandles til en økonomisk interessant forekomst og vice versa.


== Referanser ==


== Se også ==
Jernmalm
Myrmalm
Malmbåt
Slig


== Litteratur ==
DILL, H.G. (2010): «The ’chessboard’ classification scheme of mineral deposits: Mineralogy and geology from aluminum to zirconium», Earth-Science Reviews, Volume 100, Issue 1-4, s. 1-420


== Eksterne lenker ==
(en) Ores – kategori av bilder, video eller lyd på Commons

Malm og mineraler, Norsk bergindustri
Berenguer d’Anglesola

Berenguer d'Anglesola (født i Gerona, død 23. august 1408 i Perpignan) var en av Den katolske kirkes kardinaler. Han var biskop av Gerona i Spania.
Han ble kreert til kardinal («pseudokardinal») 21. desember 1397 av motpaven Benedikt XIII.


== Referanser ==


== Litteratur ==
Jaime Marqués Casanovas: El Obispo Berenguer de Anglesola, Revista de Girona, 1977 Núm. 80, ISSN 0211-2663
Bonifacio Ammanati

Bonifacio Ammanati (født i Pistoia i Den florentinske republikk, myrdet 19. juli 1399 i Aigues-Mortes) var en av Den katolske kirkes kardinaler. 
Han ble kreert til kardinal («pseudokardinal») 21. desember 1397 av motpaven Benedikt XIII.
Han ble tatt til fange av innbyggere i Avignon som gikk til opprør mot Benedikt XIII, og ble myrdet i fangenskap i Aigues-Mortes.